চিল্কা হ্রদ
চিল্কা হ্রদ (ওড়িয়া: ଚିଲିକା ହ୍ରଦ) একটি ঈষৎলোনা জলের উপহ্রদ, যা ভারতের পূর্ব উপকূলের ওড়িশার পুরী, খুরদা ও গঞ্জাম জেলায় বিস্তৃত। চিল্কা হ্রদ সর্বাধিক ১১৬৫ বর্গকিমি এলাকা জুড়ে বিস্তৃত। এটি ভারতের তথা এশিয়ার বৃহত্তম উপকূলীয় লেগুন (উপহ্রদ)  এবং নিউ ক্যালিডোনিয়ান লেগুনের পরে বিশ্বের দ্বিতীয় বৃহত্তম উপকূলীয় লেগুন। ১৯৮১ সালে চিল্কা হ্রদ ভারতের প্রথম জলাভূমি হিসেবে রামসার সাইটের মর্যাদা লাভ করে।